Diari Oficial de la Generalitat Valenciana


Sumari del DOGV 6990, del 25-03-2013 (2013/2761)

Notificació de la sentència dictada en el juí verbal número 1669/2011.
----------------------------------------------------------------------

### Dades del document

Número de DOGV
:   6990

Data del DOGV
:   25-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2761


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el juí verbal número 1669/2011. [2013/2761]  
Vicente Sorní Pérez, secretari judicial del Jutjat de Primera Instància número 20 de València, faig saber:   
Que en este Jutjat se seguix el procediment de juí verbal número 1669/2011, a instàncies de Bankia, SA, representada pel procurador Juan Antonio Rodríguez-Manzaneque Alberca, contra Erika Cardoso. en el qual s'ha disposat en el dia de la data notificar la sentència dictada en estes actuacions a la demandada, Erika Cardoso, que es troba en parador ignorat, l'encapçalament i la dispositiva del qual, literalment, són com seguix:  
«Sentència número 136/2012  
València, 13 de juny de 2012  
Mª del Carmen Moreno Martínez, magistrada del Jutjat de Primera Instància número 20 de València, he vist estes actuacions de juí verbal 1669/2011, instades per Bankia, SA, representada pel procurador Juan Antonio Rodríguez-Manzaneque Alberca i defesa per l'advocat José Luis Ponz Romero, contra Erika Cardoso, declarada en rebel·lia, i atesos els següents:  
[...]  
Dispositiva  
Estime la demanda formulada pel procurador Juan Antonio Rodríguez-Manzaneque Alberca, en nom i representació de Bankia, SA, contra Erika Cardoso, en reclamació de cinc mil sis euros amb dèsset cèntims (5.006,17 €), import del saldo deutor que, a data 1 d'octubre de 2011, presentava el compte vinculat al contracte de targeta Visa Free Bancaixa Estandar, formalitzat el dia 9 de febrer de 2009, i condemne Erika Cardoso a pagar a Bankia, SA, cinc mil sis euros amb dèsset cèntims (5.006,17 €), més l'interés de demora pactat del 20,40 per cent anual des de la data de 24 d'octubre de 2010 de la reclamació extrajudicial.  
S'imposen les costes a la part demandada.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'un escrit presentat en este Jutjat en el termini de 20 dies següents al de la notificació.  
Informació sobre el depòsit per a recórrer.  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un depòsit de 50 euros, que li serà tornat només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (4552 0000 4552 0000 00 1669 11) i s'indicarà, en el camp "Concepte" el codi "02 civil apel·lació" i la data de la resolució recorreguda amb el format dd/mm/aaaa.  
En el cas de realitzar l'ingrés per mitjà d'una transferència bancària, després d'omplir el codi de compte corrent (CCC, 20 dígits), s'ha d'indicar en el camp "Concepte" el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la sentència, que pronuncie, mane i firme.»  
  
I perquè valga d'edicte de notificació de la sentència a la demandada Erika Cardoso, en parador ignorat, estenc este edicte el qual es publicarà en el Diari Oficial de la Comunitat Valenciana.  
  
València, 28 de febrer de 2013.- El secretari judicial:Vicente Sorní Pérez.